# Dunaszentgyörgy

### A Wikipédiából, a szabad lexikonból.

Koordináták: é. sz. 46.529° k. h. 18.820°

Dunaszentgyörgy
Régió | Dél-Dunántúl
Megye | Tolna
Kistérség | Paksi
Rang | község
Terület | 37,63 km²
Népesség

- Összesen: 2690 fő (2001)
- Népsűrűség: 71,5 fő/km²

Irányítószám | 7135
Körzethívószám | 75
Térkép é. sz. 46.529° k. h. 18.820° | település Mo. térképén

Dunaszentgyörgy község Tolna megye Paksi kistérségében.

## [szerkesztés] Fekvése

A település a Duna jobb partján, Pakstól 10 kilométerre délre, Szekszárdtól 25 kilométerre északra fekszik, a 6-os számú főútvonal mentén.

## [szerkesztés] Története

A történelem folyamán többféle néven említik a települést: Tolnaszentgyörgy, Magyarszentgyörgy, Ráczszentgyörgy, Dunaszentgyörgy.

A község az őskortól lakott hely. A régészeti ásatások során kőkori, bronzkori és középkori leletek kerültek elő. Eredetileg a tihanyi apátság tulajdona volt a település, majd átkerült a fehérvári káptalan tulajdonába. Első írásos említése is a fehérvári káptalan 1471-es összeírásában szerepel.

A 15. - 16. században rácok is éltek ezen a vidéken, akik később a törököket élelmezték. Az 1526-ban Mohácsra tartó II. Lajos király innen írta egyik levelét a királynénak. A török uralom idején a szekszárdi vagy a paksi bégnek fizették a helybeliek az adót. A törökök távozása után is sokáig néptelen a falu.

1718-ban a Felvidékről, Nyitra, Bars, Gömör megyéből református magyarok települtek be. Templomot és iskolát is építettek maguknak. Erről a falusi iskoláról említést tett összeírásában Egyed Antal is.

Az 1970-es években a településtől mintegy 3 kilométerre a Paksi Atomerőmű építkezése indult meg, mely sok helybelinek adott és ad ma is munkát.

## [szerkesztés] Nevezetességei

- Református templom (1783)
- Katolikus templom Szent György tiszteletére (1996)
- Szent György-napi búcsú
- Szüreti bál
- Falunapok

## [szerkesztés] Híres emberek

- Itt született 1798. december 4-én és itt halt meg 1879. szeptember 3-án Csapó Vilmos honvéd ezredes.
- Itt született 1955. június 13-án Debreczeni József politikus, politikai elemző.

## [szerkesztés] Külső hivatkozások

- Dunaszentgyörgy
- Teleház Dunaszentgyörgyön

A lap eredeti címe "http://hu.wikipedia.org../../../d/u/n/Dunaszentgy%C3%B6rgy.html"

Kategória: Tolna megye települései

##### Views

- Szócikk
- Vitalap
- Aktuális változat

##### Keresés